Медаль «За вызваленне Бялграда»

Медаль «За вызваленне Бялграда» — узнагарода для вайскоўцаў Чырвонай Арміі, Ваенна-Марскога Флота і войскаў НКУС,  якія непасрэдна ўдзельнічалі ў гераічным штурме і вызваленні Бялграда ў перыяд 29 верасня — 22 кастрычніка 1944 года. Таксама гэтым медалём узнагароджваліся арганізатары і кіраўнікі баявых дзеянняў па вызваленні гэтага горада.

Медаль заснаваны Указам Прэзідыума Вярхоўнага Савета СССР ад 9 чэрвеня 1945 года. Аўтар праекта медаля — мастак А. І. Кузняцоў.

Медалём «За вызваленне Бялграда» ўзнагароджаны каля 70 000 чалавек.

 Апісанне медаля 
Медаль «За вызваленне Бялграда» выраблены з латуні і мае форму правільнага круга дыяметрам 32 мм.

На вонкавым баку медаля па акружнасці надпіс «ЗА ВЫЗВАЛЕННЕ», у цэнтры надпіс «БЯЛГРАДА», уверсе над надпісам пяціканцовая зорачка, па акружнасці лаўровы вянок.

Бок медаля абрамлены борцікам.

На адваротным баку медаля дата вызвалення Бялграда — «20 кастрычніка 1944», над датай пяціканцовая зорачка.

Усе надпісы і малюнкі на медалі выпуклыя.

Медаль вушкам i кольцом злучаецца з пяцівугольнай калодкай, абцягнутай зялёнай шаўковай муаравай стужкай шырынёй 24 мм. Пасярэдзіне стужкі чорная палоска шырынёй 8 мм.

Медаль «За вызваленне Бялграда» носіцца на левым боку грудзей і пры наяўнасці іншых медалёў СССР размяшчаецца пасля медаля «За ўзяцце Берліна».

 Спасылкі 

Медалі і ордэны СССР

За вызваленне Белграда
Катэгорыя:Бялград
Катэгорыя:З’явіліся ў 1945 годзе